<classify> Meneja Mkuu anayeshughulikia Masoko wa Kampuni ya Diamond Motors, Laurian Martin aliyasema hayo Dar es Salaam juzi na kusisitiza: Kwa sasa watu wenye kipato cha kati wanashindwa kabisa kununua magari mapya kutokana na ukubwa wa kodi na gharama nyingine zinazoambatana na uingizaji wa magari haya mapya ndani ya nchi.Martin alitoa kauli hiyo kwenye hafla fupi ya kumtakia safari njema mmoja ya wateja wao ambao ni raia wa Afrika Kusini, Graham Vaas ambaye kwa sasa anaendelea na ziara ya siku 90 kwenye nchi za kusini na mashariki ya Afrika kwa kutumia gari aina Mitsubishi Pajero Sports ambayo pia ni mpya.Alisema kwa sasa soko la magari nchini limeelemewa na magari yaliyotumika ambayo yameteka asilimia 70 ya soko hilo hali aliyoielezea kuwa imekuwa ikisababishia taifa hasara kubwa kiuchumi kupitia matumizi makubwa ya mafuta, ukarabati wa mara kwa mara sambamba na uchafuzi wa mazingira.Watanzania pia hawana budi kuzingatia ushauri wa wataalamu wanapofanya uamuzi wa kununua aina ya usafiri. Ni vyema wangezingatia gharama za utunzaji wa gari baada ya kununua na si kuangalia unafuu wa bei pekee, alibainisha Martin na kuongeza:Gari kama hii Mitsubishi Pajero Sports inatumia mafuta vizuri na haimsumbui mteja kufanya matengenzo ya mara kwa mara na hata vipuri vyake pia ni gharama nafuu achilia mbali gharama ya gari yenyewe ambayo pia ni nafuu.Akizungumza kwenye hafla hiyo, Vaas ambaye amekuwa akifuatana na mkewe kwenye ziara yake alisema kuna haja ya serikali kuhakikisha inaangalia namna ya kuboresha soko la magari mapya hapa nchini  <topic>: uchumi 